
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 242 

9 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λειτουργία κυλικείων δημοσίων σχολείων. 1 

Έγκριση ωρών υπερωριακής απασχόλησης αρχιφυ- 
λάκων - αστυφυλάκων, που έχουν αποσπασθεί στο 
Υπουργείο Υγείας και Πρόνοιας και υπηρετούν ως 

προσωπικό ασφαλείας. 2 

Αναγνώριση Νοσοκομειακών Μονάδων ως κατάλ¬ 
ληλων για πλήρη άσκηση των γιατρών στην Γενική 

Ιατρική. 3 

Τροποποίηση της με αριθ.πρωτ. 4993/395/11.2.2003 
απόφασης," περί καθορισμού του τρόπου διαχωρι¬ 
σμού και σήμανσης των ειδικών λωρίδων λεωφο¬ 
ρείων καιτρόλλεϋ 11 . 4 


ΑΠΟΦΑΣΕΙ Σ 

Αριθ. 11927/Δ4 (1) 

Λειτουργία κυλικείων δημοσίων σχολείων 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1892/1990 ΦΕΚ 101 τ.Α'/31.7.90 "Για τον εκσυγ¬ 
χρονισμό και την ανάπτυξη και άλλες διατάξεις" άρθρο 
113, παρ.8. 

2. Το Ν. 1894/1990 ΦΕΚ 110 τ.Α'/27.8.90 "Για την Ακαδη¬ 
μία Αθηνών και άλλες εκπαιδευτικές διατάξεις" άρθρο 5. 

3. Το Ν. 2327/95 ΦΕΚ 156 τ.Α'/31.7.95 "Εθνικό Συμβού¬ 
λιο Παιδείας, ρύθμιση θεμάτων έρευνας παιδείας και με¬ 
τεκπαίδευσης εκπαιδευτικών και άλλες διατάξεις", άρθρο 
ΙΟ,παρ. 8. 

4. Την με αρ. Κ.Υ.Α. Δ4/355/2.6.94 ΦΕΚ 506/30.6.94 τ.Β' 

5. Την με αριθμ. Κ.Υ.Α. Δ4/425/24.6.96 ΦΕΚ 664 
τ.Β'/1.8.96. 

6. Την αριθμ. ΔΙΔΚΦ. 1/2/22875/31.10.01 (ΦΕΚ 1480/Β ) 
Απόφαση του Πρωθυπουργού και του Υπουργού Εσωτε¬ 
ρικών Δημόσιας Διοίκησης και Αποκέντρωσης, αποφασί¬ 
ζουμε: 


1. Η ανάθεση από τη Σχολική Επιτροπή της λειτουργίας 
καιεκμετάλλευσηςτων κυλικείωντων δημοσίων σχολείων 
Α/θμιας και Β/θμιας Εκπ/σης γίνεται μόνον κατόπιν πλειο¬ 
δοτικού διαγωνισμού, με την επιφύλαξη του εδ. 1 τηςπαρ. 
9τηςπαρούσης. 

2. Δικαίωμα συμμετοχής στον πλειοδοτικό διαγωνισμό 
έχουν: 

α) Ιδιώτες και δημοτικά ή κοινοτικά νομικά πρόσωπα 

β) Τα άτομα του σχολικού περιβάλλοντος (Επιστάτης- 
τρια, Καθαριστής-τρια κ.λ.π.) εφόσον συντρέχουν οι λό¬ 
γοι του τελευταίου εδαφίου της παραγράφου 8 της από¬ 
φασης αυτής. 

γ) Πολίτες των κρατών - μελών της Ευρωπαϊκής - Ένω¬ 
σης, γνώστες της Ελληνικής γλώσσας. 

Το επίπεδο γλωσσομάθειάς τους για την καλή εκτέλεση 
των καθηκόντων τους διαπιστώνεται από την Επιτροπή 
διενέργειας του διαγωνισμού. 

3. Δεν γίνονται δεκτοί στον πλειοδοτικό διαγωνισμό: 

α) Όσοι απασχολούνται στο δημόσιο ή σε Ν.Π.Δ.Δ. με 
οποιαδήποτε εργασιακή σχέση εκτός από τα άτομα της 
περίπτωσης β της παρ. 2 

β) Συνταξιούχοι 

γ) Όσοι έχουν κώλυμα διορισμού στο Δημόσιο σύμφω¬ 
να με τα άρθρα 4, (παρ. 1, 2 και 3), 5, 7, 8 και 9 του Ν. 
2683/99 ΦΕΚ 19 τ. Α79.2.99 

δ) Όσοι είναι ανάδοχοι εκμετάλλευσης άλλου κυλικείου 
Δημόσιου ή Ιδιωτικού Σχολείου 

4. Οι συμβάσεις ισχύουν για τέσσερα χρόνια, αρχίζουν 
την 1η Ιουλίου και λήγουν την 30η Ιουνίου του τέταρτου 
έτους. 

5. Κατά το μήνα Μάρτιο του χρόνου που λήγει η ισχύου- 
σα σύμβαση, η Σχολική Επιτροπή προκηρύσσει πλειοδο¬ 
τικό διαγωνισμό για την εκμετάλλευση του κυλικείου του 
σχολείου. 

Περίληψη της διακήρυξης του διαγωνισμού τοποθε¬ 
τείται στον πίνακα ανακοινώσεων του σχολείου, σε εμ¬ 
φανές μέρος μπροστά στην είσοδο του σχολείου, σε πο¬ 
λυσύχναστους χώρους της περιοχής (πλατείες κ.λ.π.) 
και δημοσιεύεται τουλάχιστον μία φορά σε δύο τοπικές 
εφημερίδες και αν δεν υπάρχουν δύο σε μία τοπική εφη¬ 
μερίδα. 

Σε περίπτωση που δεν υπάρχουν τοπικές εφημερίδες η 
δημοσίευση γίνεται σε τοπική εφημερίδα της πλησιέστε- 
ρης περιοχής. 

6. Τα δικαιολογητικά συμμετοχής του κάθε ενδιαφερο¬ 
μένου στον πλειοδοτικό διαγωνισμό είναι: 

α) Έγγραφη αίτηση με πλήρη στοιχεία για συμμετοχή 
του στο διαγωνισμό. 

β) Έγγραφη οικονομική προσφορά που εμπεριέχει το 
προσφερόμενο ποσό σε ευρώ για κάθε μαθητή, η οποία 
θα τοποθετείται σε ξεχωριστό από τα άλλα δικαιολογητι- 
κά κλειστό αδιαφανή φάκελο. Η προσφορά πρέπει να εί¬ 
ναι καθαρογραμμένη χωρίς ξέσματα, σβησίματα, προ¬ 
σθήκες, διορθώσεις. Τ υχόν διόρθωση μονογράφεται από 
τον ενδιαφερόμενο. Η Επιτροπή διενέργειας του διαγωνι¬ 
σμού κατά τον έλεγχο, αφού καθαρογράψειτη διόρθωση, 
τη μονογράφει και τη σφραγίζει. Η προσφορά απορρί¬ 
πτεται όταν υπάρχουν σε αυτή διορθώσεις, οι οποίες την 
καθιστούν ασαφή κατά την κρίση της Επιτροπής διενέρ¬ 
γειες του διαγωνισμού. 

γ) Πιστοποιητικό φορολογικής ενημερότητας 

δ) Πιστοποιητικό Εισαγγελίας ότι δεν είναι φυγόποινος 
ή φυγόδικος. 

ε) Πιστοποιητικό Ποινικού Μητρώου 

στ) Γιατη συμμετοχή στο διαγωνισμό καταβάλλεται πο¬ 
σό εγγύησης τουλάχιστον 300 Ευρώ ή αντίστοιχη εγγυη¬ 
τική επιστολή. 

Η εγγύηση αυτή επιστρέφεται στους ενδιαφερομένους 
υποψήφιους μετά την κατακύρωση του διαγωνισμού 
εκτός του πλειοδότου στον οποίο κατακυρώθηκε η παρα¬ 
χώρηση του κυλικείου, ο οποίος πρέπει να καταβάλλει συ¬ 
μπληρωματικά αντίστοιχο ποσό ή εγγυητική επιστολή που 
να καλύπτει συνολικά το 20% του ετήσιου μισθώματος. 

Το ποσό αυτό ή η εγγυητική επιστολή παρακρατείται 
καθόλη τη διάρκεια της σύμβασης και επιστρέφεται μετά 
τη λήξη της άτοκα, πληντης περιπτώσεως καταγγελίας ή 
προώρου λήξης της σύμβασης, οπότε καταπίπτει υπέρ 
της Σχολικής Επιτροπής. 

ζ) Υπεύθυνη δήλωση του Ν. 1599/86 στην οποία δηλώ¬ 
νεται ότι δεν είναι ανάδοχοι εκμετάλλευσης άλλου κυλι¬ 
κείου δημοσίου ή ιδιωτικού σχολείου. 

η)'0,τι άλλο δικαιολογητικά ήθελε κριθεί κατά περίπτω¬ 
ση αναγκαίο χωρίς να μεταβάλλονται οι βασικοί όροι του 
διαγωνισμού. 

Για τη συμμετοχή των δημοτικών ή κοινοτικών νομικών 
προσώπων απαιτούνται όλα τα ανωτέρω δικαιολογητικά 
εκτός του πιστοποιητικού Εισαγγελίας, της υπεύθυνης 
δήλωσης του Ν. 1599/86 και του αποσπάσματος ποινικού 
μητρώου. Απαιτείται όμως επιπλέον, αποδεικτικό έγγρα¬ 
φο του εξουσιοδοτουμένου να συμμετάσχει στο διαγωνι¬ 
σμό ατόμου. 

Τα παραπάνω δικαιολογητικά θα υποβάλλονται στην 
αρμόδια για τη διενέργεια του διαγωνισμού Επιτροπή μέ¬ 
σω του Διευθυντή του σχολείου και θα πρωτοκολλούνται 
στο πρωτόκολλο της Σχολικής Επιτροπής. 

7. Η Επιτροπή διενέργειας του διαγωνισμού συγκροτεί¬ 
ται με πράξη του Προέδρου της Σχολικής Επιτροπής και 
αποτελείται από το Διευθυντή του σχολείου, από εκπρό¬ 
σωπο του Δήμου ή της Κοινότητας στη Σχολική Επιτροπή 
και τον πρόεδρο του συλλόγου γονέων ή τον εκπρόσωπο 
των γονέων, εάν υπάρχει σύλλογος. 

Σε περίπτωση που δεν υπάρχει σύλλογος γονέων στην 
Επιτροπή διενέργειας του διαγωνισμού συμμετέχει εκ¬ 
πρόσωπος του συλλόγου διδασκόντων. 

Σε περίπτωση συστέγασης πολλών σχολικών μονάδων 
ορίζεται στην Επιτροπή αυτή ένας Διευθυντής σχολικής 
μονάδας και ένας πρόεδρος συλλόγου γονέων ή εκπρό¬ 


σωπος των γονέων με κλήρωση ενώπιον ειδικής συνε¬ 
δρίας της Σχολικής Επιτροπής, κατά την οποία συντάσ- 
σεται σχετικό πρακτικό. 

Σε περίπτωση αποτυχίας του διαγωνισμού αυτός επα¬ 
ναλαμβάνεται με την ίδια διαδικασία. Σε αυτόν μπορούν 
να συμμετέχουν και τα άτομα του σχολικού περιβάλλο¬ 
ντος. 

8. Σε περίπτωση αποτυχίας και του επαναληπτικού δια¬ 
γωνισμού, γίνεται απευθείας ανάθεση του κυλικείου σε 
πρόσωπο που διαθέτει τις νόμιμες προϋποθέσεις αφού 
υποβάλλει τα δικαιολογητικά που προβλέπονται από την 
απόφαση αυτή. Οι όροι της απευθείας ανάθεσης δεν 
μπορεί να είναι δυσμενέστεροι των προβλεπομένων 
όρων της διακήρυξης. Το ποσό της ανάθεσης δεν μπορεί 
να είναι μικρότερο από το ελάχιστο όριο εκκίνησης που 
καθορίζεται στην παρ. 11 της παρούσης απόφασης. 

9. Η προθεσμία μεταξύ της δημοσίευσης της διακήρυ¬ 
ξης και της ημέρας του αρχικού ή του επαναληπτικού δια¬ 
γωνισμού δεν μπορεί να είναι μικρότερη των 30 ημερών ή 
των 20 ημερών αντίστοιχα. 

10. Το ελάχιστο ποσό προσφοράς ορίζεται στα 3 Ευρώ 
ανά μαθητή ετησίως (200 εργάσιμες ημέρες) και θα απο¬ 
τελεί ποσό εκκίνησης κατά τη διαδικασία του πλειοδοτι¬ 
κού διαγωνισμού. 

Σε σχολεία Α/θμιας και Δ/θμιας Εκπ/σης, με αριθμό μι¬ 
κρότερο των 250 μαθητών, η Σχολική Επιτροπή έχειτη δυ¬ 
νατότητα το ελάχιστο ποσό προσφοράς νατό μειώνει μέ¬ 
χρι και 50% για σχολεία Β/θμιας Εκπ/σης και μέχρι 60% 
για σχολεία Α/θμιας Εκπ/σης. 

Τα ανωτέρω ποσά μπορούν να αναπροσαρμόζονται με 
απόφαση των Υπουργών ΥΠΕΠΘ και Εσωτερικών, Δημό¬ 
σιας Διοίκησης και Αποκέντρωσης. 

11. Οι εισπράξεις από τη λειτουργία του κυλικείου του 
κάθε σχολείου αποτελούν έσοδο της αρμόδιας Σχολικής 
Επιτροπής και θα διατίθενται για την κάλυψη ή συμπλή¬ 
ρωση των δαπανών λειτουργίας του σχολείου. 

12.0 προσφέρων θεωρείται ότι αποδέχεται πλήρως και 
ανεπιφύλακτα όλους τους όρους της διακήρυξης και τις 
διατάξεις της παρούσης απόφασης. 

13. Η αποσφράγιση των προσφορών γίνεται δημόσια 
ενώπιον της Επιτροπής διενέργειας του διαγωνισμού. 

Όσοι παρευρίσκονται στη διαδικασία αποσφράγισης 
των προσφορών, λαμβάνουν γνώση των συμμετασχό- 
ντων στο διαγωνισμό. 

Η Επιτροπή διενέργειας του διαγωνισμού προβαίνει 
στην έναρξη της διαδικασίας αποσφράγισης των προ¬ 
σφορών κατά την ημερομηνία και ώρα που ορίζεται από 
τη διακήρυξη. Προσφορές που υποβάλλονται στην Επι¬ 
τροπή μετά την έναρξη της διαδικασίας αποσφράγισης 
δεν αποσφραγίζονται αλλά παραδίδονται στους ενδιαφε¬ 
ρομένους, ως εκπρόθεσμες. 

14. Αντιπροσφορές στους ανωτέρω διαγωνισμούς δεν 
γίνονται δεκτές. Σε περίπτωση υποβολής τους απορρί¬ 
πτονται ως απαράδεκτες. 

15. Η Επιτροπή διενέργειας του διαγωνισμού δύναται 
κατά την κρίση της να τάσσει εύλογη προθεσμία για την 
προσκόμιση τυχόν δικαιολογητικών που λείπουν και είναι 
απαραίτητα για τη συμμετοχή στο διαγωνισμό πλην της 
χρηματικής εγγύησης ή της εγγυητικής επιστολής, τα 
οποία κατατίθενται μαζί με την προσφορά. 

16. Ένσταση κατά της νομιμότητας της διενέργειας του 
διαγωνισμού ή της συμμετοχής κάποιου σε αυτόν, κατά 
τη διάρκεια του διαγωνισμού, υποβάλλεται μέχρι και την 

επόμενη εργάσιμη ημέρα από την ημερομηνία διενέργειάς 
του. Η Επιτροπή υποβάλλει την ένσταση με αιτιολογημένη 
γνωμοδότησή της στη Σχολική Επιτροπή που είναι αρμόδια 
για την κατακύρωση του διαγωνισμού, προκειμένου να 
αποφανθεί τελικά για την αποδοχή ή την απόρριψή της. 

Ενστάσεις που υποβάλλονται για οποιουσδήποτε άλλους 
από τους προαναφερόμενους λόγους δε γίνονται δεκτές. 

Την ένσταση κατά της συμμετοχής κάποιου στο διαγω¬ 
νισμό, λαμβάνει γνώση υποχρεωτικά με τη φροντίδα της 
Επιτροπής αυτός κατά του οποίου στρέφεται. 

17. Στην περίπτωση που οι πλειοδότες είναι δύο ή πε¬ 
ρισσότεροι (με την ίδια προσφορά) η Επιτροπή τους ζη¬ 
τάει να προσκομίσουν την επόμενη εργάσιμη ημέρα νέα 
έγγραφη προσφορά. Η διαδικασία αυτή μπορεί να επα¬ 
ναλαμβάνεται κάθε επόμενη εργάσιμη ημέρα μέχρι να 
υπάρξει ένας μόνο πλειοδότης. 

18. Αρμόδιο όργανο για την κατακύρωση του διαγωνι¬ 
σμού είναι η Σχολική Επιτροπή. Η Σχολική Επιτροπή έχει 
το δικαίωμα να μην κατακυρώσει το διαγωνισμό εφόσον 
κρίνει τις προσφορές απαράδεκτες ή για οποιοδήποτε 
άλλο λόγο κρίνει το αποτέλεσμα του διαγωνισμού ασύμ¬ 
φορο. Από την Επιτροπή συνεκτιμώνται η τυχόν πείρα, η 
ειδικότητα και γενικά η εμπειρία των διαγωνιζομένων και 
κάθε άλλο ουσιώδες στοιχείο που εξασφαλίζει την καλή 
εκτέλεση της σύμβασης. 

19.0 εκμεταλλευτής του κυλικείου πρέπει να τηρεί αυ¬ 
στηρά τις ισχύουσες Υγειονομικές Διατάξεις σύμφωνα με 
την με αρ. Α2Ε/οικ.1653 /98 (ΦΕΚ 563/5.6.98 τ.Β') Κ.Υ.Α. 
όπως αυτή ισχύει κάθε φορά, με την οποία καθορίζονται 
τα προσφερόμενα είδη από τα σχολικά κυλικεία. 

20. Απαγορεύεται στον ανάδοχο του κυλικείου η υπεκ- 
μίσθωση ή η καθοιονδήποτε τρόπο ολική ή μερική παρα¬ 
χώρησή του σε άλλο άτομο καθώς και η λειτουργία του 
κυλικείου με πρόσληψη υπαλληλικού προσωπικού. 

21. Η μίσθωση των σχολικών κυλικείων κατά οποιονδή- 
ποτε τρόπο δεν υπάγεται στις διατάξεις για τις εμπορικές 
μισθώσεις. 

22. Στα άτομα του σχολικού περιβάλλοντος περιλαμβά¬ 
νεται και το πάσης φύσεως βοηθητικό προσωπικό του 
σχολείου που απασχολείται με οποιαδήποτε σχέση εργα¬ 
σίας. 

Το άτομο του σχολικού περιβάλλοντος που συνταξιο- 
δοτείται ή αποχωρεί από το σχολείο για οποιοδήποτε λό¬ 
γο, εξακολουθεί να έχει την εκμετάλλευση του κυλικείου 
μέχρι την καταληκτική ημερομηνία της σύμβασής του. 

Στον καθαριστή - τρία που έχει αναλάβει την εκμετάλ¬ 
λευση του κυλικείου, απαγορεύεται να καθαρίζειτους χώ¬ 
ρους του σχολείου κατά τη διάρκεια λειτουργίας του κυ¬ 
λικείου. Ο καθαρισμός θα γίνεται υποχρεωτικά πριν ή με¬ 
τά το ωράριο λειτουργίας του κυλικείου. Για τα λοιπά 
πρόσωπα η ενασχόλησή τους με τη λειτουργία του κυλι¬ 
κείου δεν πρέπει να εμποδίζει την εκτέλεση των κυρίων 
καθηκόντωντους. Επιτρέπεται σε άτομα του σχολικού πε¬ 
ριβάλλοντος, που ανέλαβαν κατόπιν διαγωνισμού τη λει¬ 
τουργία των κυλικείων, να απασχολούν πρόσωπα του οι¬ 
κογενειακού τους περιβάλλοντος υπό την εποπτείατους, 
ώστε να μη δημιουργούνται προβλήματα στα κύρια καθή- 
κοντάτους. 

23. Οι εκμεταλλευτές των σχολικών κυλικείων καταβάλ¬ 
λουν στις αρμόδιες Σχολικές Επιτροπές κατ’ έτος το πο¬ 
σό που συμφωνήθηκε, σε 3 δόσεις, της Πρώτης την 30η 
Νοεμβρίου, της Δεύτερης την 28η Φεβρουάριου και της 
Τρίτηςτην31η Μαϊου. 


24. Η Σχολική Επιτροπή με απόφασή της, μπορεί να πα¬ 
ρατείνει τη σύμβαση μίσθωσης του κυλικείου μέχρι δύο 
χρόνια, εφόσον συντρέχουν εξαιρετικοί λόγοι αναφερό- 
μενοι στη λειτουργία των κυλικείων. Στην περίπτωση αυ¬ 
τή προσαυξάνεται το ποσό της ετήσιας προσφοράς ανά 
μαθητή ανάλογα με την αύξηση του τιμαρίθμου για κάθε 
έτος παράτασης. 

25. Με απόφαση της αρμόδιας Σχολικής Επιτροπής του 
σχολείου συγκροτείται Επιτροπή Ελέγχου λειτουργίας 
του σχολικού κυλικείου, η οποία αποτελείται από: 

α) Το Διευθυντή του σχολείου ή το νόμιμο αναπληρωτή 
του. 

β) Ένα μέλος του συλλόγου γονέων - κηδεμόνων με τον 
αναπληρωτή του. 

γ) Ένα μέλος της Σχολικής Επιτροπής με τον αναπλη¬ 
ρωτή του. 

δ) Ένα μέλος της Μαθητικής Κοινότητας με τον ανα¬ 
πληρωτή του. 

ε) Έναν Εκπαιδευτικό του σχολείου με τον αναπληρωτή 
του. 

Πρόεδρος της παραπάνω Επιτροπής είναι ο Διευθυ¬ 
ντής του σχολείου ή ο αναπληρωτής του, ο οποίος, καλεί 
τα μέλη σε συνεδρίαση για τη συζήτηση διαφόρων προ¬ 
βλημάτων λειτουργίας κυλικείου. Γιατις συνεδριάσεις τη¬ 
ρούνται σχετικά πρακτικά σε ειδικό βιβλίο πράξεων. 

Έργο της Επιτροπής είναι ο έλεγχος της ομαλής λει¬ 
τουργίας του κυλικείου, η διάθεση από αυτό των προβλε- 
πομένων και οριζομένων ειδών από τις ισχύουσες διατά¬ 
ξεις όπως αυτές κάθε φορά ισχύουν. 

Στα σχολικά συγκροτήματα ή σε σχολεία όπου έχουμε 
ένα κυλικείο, αλλά δύο ή περισσότερους συλλόγους γο¬ 
νέων και κηδεμόνων, συλλόγους διδασκόντων κ.λ.π. η 
επιτροπή Ελέγχου Λειτουργίας του σχολικού κυλικείου 
αποτελείται από: 

α) Ένα Διευθυντή σχολείου του συγκροτήματος ή των 
συστεγαζόμενων στο διδακτήριο σχολείων, ως πρόεδρο 
της Επιτροπής, με τον αναπληρωτή του που επιλέγονται 
από τον Πρόεδρο της αρμόδιας Σχολικής Επιτροπής. 

β) Ένα μέλος του συλλόγου γονέων και κηδεμόνων με 
τον αναπληρωτή του που τους προτείνουν όλοι οι σύλλο¬ 
γοι των σχολικών μονάδων που συστεγάζονται στο συ¬ 
γκεκριμένο διδακτήριο. 

γ) Ένα μέλος της Σχολικής Επιτροπής με τον αναπλη¬ 
ρωτή του που επιλέγονται από τον Πρόεδρο Σχολικής 
Επιτροπής. 

δ) Ένα μέλος των μαθητικών κοινοτήτων με τον ανα¬ 
πληρωτή του που θα προτείνονται από τις μαθητικές κοι¬ 
νότητες όλων των άλλων σχολείων του συγκροτήματος ή 
των συστεγαζόμενων στο διδακτήριο σχολείων. 

ε) Έναν εκπαιδευτικό με τον αναπληρωτή του που θα 
προτείνονται από όλους τους συλλόγους διδασκόντων 
των άλλων σχολικών μονάδων. 

Η Επιτροπή αυτή συγκροτείται με απόφαση του Προέ¬ 
δρου της αρμόδιας Σχολικής Επιτροπής του συγκροτή¬ 
ματος. 

26. Κάθε παράβαση των όρων της παρούσας θα πιστο¬ 
ποιείται από τα μέλη της Επιτροπής Ελέγχου λειτουργίας 
του κυλικείου, η οποία μπορεί να εισηγείται στη σχολική 
Επιτροπή του σχολείου την καταγγελία της σύμβασης 
που έχει υπογράφει, για ουσιώδη λόγο, που οφείλεται 
στον υπεύθυνο ανάδοχο του κυλικείου. Η Σχολική Επι¬ 
τροπή κρίνει εάν συντρέχει ή όχι λόγος καταγγελίας της 

σύμβασης και αποφασίζει αναλόγως αφού προηγουμέ¬ 
νως κληθεί να εκφράσειτις απόψεις του, ο εκμεταλλευτής 
του κυλικείου. 

27. Στην περίπτωση πρόωρης λύσης της σύμβασης διε- 
νεργείται πλειοδοτικός διαγωνισμός και η νέα σύμβαση 
θα ισχύει μέχριτης 30ης Ιουνίου μετά τη συμπλήρωση τε¬ 
τραετίας. Το μίσθωμα στον πρώτο χρόνο της σύμβασης 
αυτής θα είναι μειωμένο κατά το ποσό που αντιστοιχεί 
αναλογικά στο σύνολο των ημερών (εργάσιμων) του χρο¬ 
νικού διαστήματος που μεσολάβησε από 1ης Ιουλίου, μέ¬ 
χρι την υπογραφή της νέας σύμβασης. 

28. Γ ιατον καθορισμότου μισθώματος λαμβάνεται υπό¬ 
ψη ο αριθμός των φοιτούντων μαθητών στις ημερομηνίες 
που καταβάλλονται οι δόσεις. Στον αριθμό αυτό προστί¬ 
θεται και ο αριθμός των σπουδαστώντων Π.Ε.Κ. και Ι.Ε.Κ. 
στην περίπτωση που συστεγάζονται σε σχολεία Α/θμιας 
και Β/θμιας Εκπ/σης και εξυπηρετούνται από το κυλικείο 
του σχολείου. Σε περίπτωση που στο σχολικό συγκρότη¬ 
μα συστεγάζεται νηπιαγωγείο, ο αριθμόςτων φοιτούντων 
νηπίων δεν συνυπολογίζεται στον καθορισμό του μισθώ¬ 
ματος. 

29. Σε περίπτωση μεταστέγασης μέρους του σχολικού 
συγκροτήματος με μείωση των μαθητών άνω του 20% δύ- 
ναται ο μισθωτής του κυλικείου να ζητήσει από τη Σχολι¬ 
κή Επιτροπή τη λύση της σύμβασης με δίμηνη τουλάχι¬ 
στον προειδοποίηση οπότε δεν καταπίπτει η εγγύηση 
υπέρ της Σχολικής Επιτροπής. 

30. Σε περίπτωση που το σχολείο δεν λειτουργεί για λό¬ 
γους που δεν ευθύνεται ο μισθωτής του κυλικείου όπως 
καταλήψεις, απεργίες, σεισμοί, κακές καιρικές συνθήκες, 
εκλογές κ.λ.π. γίνεται μείωση του μισθώματος. Στις μειώ¬ 
σεις δεν συνυπολογίζονται οι νομοθετημένες αργίες (δια¬ 
κοπές, εορτές, εκδρομές, περίπατοι κ.λ.π.) οι οποίες είναι 
γνωστές εκ των προτέρων στους εκμεταλλευτές των κυ¬ 
λικείων. 

31. Η σύμβαση υπογράφεται από τον Πρόεδρο της Σχο¬ 
λικής Επιτροπής και από τον πλειοδότη. 

32. Όλοι οι παραπάνω όροι, που υποχρεωτικά θα περι¬ 
λαμβάνονται στις σχετικές συμβάσεις, θεωρούνται και εί¬ 
ναι ουσιώδεις, η δε παράβαση και ενός μόνο εξ αυτών θα 
έχει σαν συνέπεια την καταγγελία της σύμβασης. 

33. Οι Κοινές Υπουργικές Αποφάσεις Δ4/355/2.6.94 
(ΦΕΚ 506/30.6.94 τ.Β') και Δ4/425/24.6.96 (ΦΕΚ 
664/1.8.96 τ.Β') καταργούνται. Οι συμβάσεις που έχουν 
συνταχθεί με τις ανωτέρω καταργούμενες αποφάσεις δεν 
θίγονται. 

34. Η παρ. 24 της απόφασης αυτής έχει εφαρμογή και 
για τις συμβάσεις που έχουν καταρτιστεί ή έχουν παρα- 
ταθεί και ισχύουν κατά τον χρόνο δημοσίευσης της πα- 
ρούσης απόφασης. 

Από τις διατάξεις της απόφασης αυτής δεν προκαλείται 
πρόσθετη δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΘΡΗΣΚΕΥΜΑΤΩΝ 

Λ. ΠΑΠΑΔΗΜΑΣ Π. ΕΥΘΥΜΙΟΥ 


Αριθ. ΔΥΙα/Γ.Π.οικ.12831 (2) 

Έγκριση ωρών υπερωριακής απασχόλησης αρχιφυλά- 
κων - αστυφυλάκων, που έχουν αποσπασθεί στο 
Υπουργείο Υγείας και Πρόνοιας και υπηρετούν ως 
προσωπικό ασφαλείας 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 7 του Ν. 754/78 "Περί ρυθ- 
μίσεων των αποδοχών των Δημοσίων, Πολιτικών και Στρα¬ 
τιωτικών υπαλλήλων, των υπαλλήλων Νομικών Προσώ¬ 
πων και άλλων τινών συναφών διατάξεων όπως αντικατα- 
στάθηκε με το άρθρο 5 του Ν. 1041/80, και τις διατάξεις 
του Ν. 1643/86. 

2. Τις διατάξεις του άρθρου 16του Ν. 3205/2003. 

3. Το γεγονός ότι από την απόφαση αυτή θα προκληθεί 
δαπάνη ύψους 55.000 Ε περίπου, η οποία θα καλυφθεί από 
τις πιστώσεις του Προϋπολογισμού τρέχοντος οικονομι¬ 
κού έτους και ειδικότερα από το Φ. 110 και τον ΚΑΕ 0511. 

4. Την ανάγκη υπερωριακής απασχόλησης και απασχό¬ 
λησης κατά τις νυκτερινές ώρες και Κυριακές και Αργίες, 
του Προσωπικού Ασφαλείας του Υπουργείου Υγείας και 
Πρόνοιας, αποφασίζουμε: 

Εγκρίνουμε την υπερωριακή απασχόληση των αρχκρυ- 
λάκων-αστυφυλάκων, που έχουν αποσπασθεί στο Υπουρ¬ 
γείο Υγείας και Πρόνοιας και υπηρετούν ως προσωπικό 
ασφαλείας: 

α) Έξι (6) στο Γ ραφείο Υπουργού Υγείας και Πρόνοιας 

β) Από τρεις (3) στα Γ ραφεία των Υφυπουργών Υγείας 
και Πρόνοιας οι οποίοι θα απασχοληθούν μέχρι εξήντα 
(60) ώρες το μήνα ο καθένας για απογευματινή εργασία, 
για το διάστημα από 1.1.2004 έως 31.12.2004. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2004. 

Η πραγματοποίηση της υπερωριακής εργασίας του 
προσωπικού Ασφαλείας θα βεβαιώνεται από τους Διευ¬ 
θυντές των Πολιτικών Γ ραφείων. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2004 

Ο ΥΠΟΥΡΓΟΣ 

ΚΩΝ/ΝΟΣ ΣΤΕΦΑΝΗΣ 
-♦- 

Αριθ. Υ7α/Γ.Π.οικ. 12526 (3) 

Αναγνώριση Νοσοκομειακών Μονάδων ως κατάλληλων 
για πλήρη άσκηση των γιατρών στην Γ ενική Ιατρική. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366 / 55 

2. Τιςδιατάξειςτουάρθρου3του Ν. 1278/82 όπως επα- 
ναφέρθηκαν σε ισχύ με τις διατάξεις του άρθρου 1 του 
Ν. 2194/94. 

3. Τις διατάξεις του άρθρου 31 του Ν. 1397/83 όπως συ¬ 
μπληρώθηκαν με τις διατάξεις του άρθρου 20 παρ. 2 του 
Ν. 2519/97. 

4. Την από 28.8.03 απόφαση της Ολομέλειαςτου Κεντρικού 
Συμβουλίου Υγείας (αρ. απόφ. 11 της 185ης Ολομ. Π 7-7-03) 

5. Την με αριθ. ΔΥ(3-4)α Γ.Π../οικ./73749/24.7.2002 
(ΦΕΚ Β’ 995/2002) Απόφαση της Υφυπουργού Υγείας και 
Πρόνοιας για μεταβίβαση αρμοδιοτήτων και του δικαιώ- 

ματος υπογραφής εγγράφων" Με Εντολή Υφυπουργού", 
στους Γενικούς Γραμματείς , Γενικούς Διευθυντές και 
ανώτερους υπαλλήλουςτου Υπουργείου Υγείας και Πρό¬ 
νοιας , όπως αυτή τροποποιήθηκε με την αρ. 
70697/22.7.03 (ΦΕΚ Β’ 1012) όμοια της , αποφασίζουμε: 

I. Κυρώνουμε την από 28.8.03 απόφαση της Ολομ. του 
ΚΕ.Σ.Υ. (αρ. απόφ. 11 της 185ης Ολομ.), με την οποία αναγνω¬ 
ρίζονται οι ακόλουθες νοσοκομειακές μονάδες, ως κατάλλη¬ 
λες, για πλήρη άσκηση των γιατρών στην Γενική Ιατρική: 

1. Γ. Ν .Αθηνών Αλεξάνδρα 

2. Γ.Ν. Αθηνών Πολυκλινική 

3. Γ.Ν. Αθηνών "Κοργιαλένειο - Μπενάκειο" Ε.Ε.Σ. 

4. Γ.Ν. Αθηνών "Η ΕΛΠΙΣ" 

5. Γ.Ν. Αθηνών "ΣΩΤΗΡΙΑ" 

6. Γ.Ν.Αττικής ΚΑΤ 

7. Γ.Ν.Μελισσιών "Αμαλία Φλέμινγκ" 

8. Γ.Ν. Απικής Σισμανόγλειο 

9. Γ.Ν.Ασκληπιείο Βούλας 

10. Πανεπιστημιακό Γ.Ν.ΑΤΤΙΚΟΝ" 

11. Γ.Ν.Θεσσαλονίκης "Άγιος Παύλος" 

12. Γ.Ν. Θεσσαλονίκης "ΓΓΕΝΝΗΜΑΤΑΣ" 

13. Γ.Ν. Θεσσαλονίκης "ΑΓΙΟΣ ΔΗΜΗΤΡΙΟΣ" 

14. Γ.Ν. Θεσσαλονίκης "ΠΑΠΑΓΕΩΡΓΙΟΥ" 

15. Γ.Ν.Γιαννιτσών 

16. Γ.Ν. Πτολεμαϊδας ""ΜΠΟΔΟΣΑΚΕΙΟ" 

17. Γ.Ν.Γρεβενών 

18. Γ.Ν.Διδυμοτείχου 

19. Πανεπιστημιακό Γ.Ν. Λάρισας 

20. Γ.Ν. Καρδίτσας 

21. Γ.Ν.Τρικάλων 

22. Γ.Ν. Άρτας 

23. Γ.Ν.Πρέβεζας 

24. Γ.Ν.Λευκάδας 

25. Γ.Ν. Κεφαλληνίας 

26. Γ.Ν.Ζακύνθου "Ο ΑΓ. ΔΙΟΝΥΣΙΟΣ" 

27. Γ.Ν,Αιγίου 

28. Γ.Ν.Πύργου" Μανωλοπούλειο" 

29. Γ.Ν. Λιβαδειάς 

30. Γ.Ν.Άμφισσας 

31. Γ.Ν.Καρπενησιού 

32. Γ.Ν.Ναυπλίου 

33. Γ.Ν.Χίου Σκυλίτσειο 

II. Από τις διατάξεις της παρούσας απόφασης δεν προ- 
καλείταιδαπάνη σε βάροςτου Κρατικού Προϋπολογισμού. 

Η Απόφαση αυτή να δημοσιευτεί στη Εφημερίδα της 
Κυβερνήσεως. 

Αθήνα, 2 Φεβρουάριου 2004 

Με εντολή Υφυπουργού 
Η Γενική Διευθύντρια Υγείας 
Β. ΦΛΟΥΡΗ 


Α-78404/6024/03 (4) 

Τροποποίηση της 4993/395/11.2.2003 απόφασης, "περί 
καθορισμού του τρόπου διαχωρισμού και σήμανσης 
των ειδικών λωρίδων λεωφορείων καιτρόλλεϋ". 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) των παραγράφων 4 του άρθρου 52 καθώς και 4 του 
άρθρου 10 του ΚΟΚ που κυρώθηκε με το Ν. 2696/99 (Α' 
57) "Κύρωση του Κώδικα Οδικής κυκλοφορίας", όπως 
τροποποιήθηκε με το άρθρο 11 παρ. 11 του Ν. 3082 (Α' 
316) 

β) των παραγράφων (η) και (θ) του άρθρου 2 του Ν. 
2669/1998 "Οργάνωση και λειτουργία των Αστικών Συ¬ 
γκοινωνιών στην περιοχή Αθηνών- Πειραιώς και Περιχώ¬ 
ρων". 

γ)του άρθρου 29 Ατού Ν. 1558/85 (Α' 137), όπως αυτό 
προστέθηκε με το άρθρο 27του Ν. 2081/1992 (Α' 154) και 
αντικαταστάθηκε με την παρ. 2Α του άρθρου 1 του Ν. 
2469/1997 (Α'38) 

δ) της παραγράφου 11 του άρθρου 11 του Ν. 
3082/16.12.2002 (Α' 316). 

2. Την 1035/17.1.2003 απόφαση του ΔΣτου ΟΑΣΑ 

3. Το 23/ΔΣ/20.1.2003 έγγραφο του ΟΑΣΑ 

4. Την4993/395 11.2.2003 (Β' 217) απόφασή μας "περί 
καθορισμού του τρόπου διαχωρισμού και σήμανσης των 
ειδικών λωρίδων λεωφορείων και τρόλλεϋ" 

5. Την 1158/19.12.2003 απόφαση του ΔΣτου ΟΑΣΑ 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Τροποποιούμε την 4993/395/11.2.2003 (Β'217) απόφα¬ 
σή μας, ως εξής: 

1. Η παράγραφος Α.4 της απόφασης 4993/395 "ανα- 
κλαστήρες σε απλή ή διπλή σειρά" αντικαθίσταται απάτην 
παράγραφο 11 ανακλαστήρες σε απλή, διπλή ή τετραπλή 
σειρά". 

2. Τα συνημμένα σχέδια της παραγράφου Δ τροποποι¬ 
ούνται ως εξής: 

α) συμπληρώνονται με τα συνημμένα σχέδια των πινα¬ 
κίδων Π101 και Π 102 

β) αντικαθίσταταιτο σχέδιο της πινακίδας Π97 με το επι- 
συναπτόμενο. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,16 Ιανουάριου 2004 

Ο ΥΠΟΥΡΓΟΣ 

ΧΡ.ΒΕΡΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΔΕΝ ΕΠΙΤΡΕΠΕΤΑΙ 
Καθημερινές από 06:00 έως 21:00 
Σάββατο από 06:00 έως 16:00 
ΕΠΙΤΡΕΠΕΤΑΙ 

Καθημερινές από 21:00 έως 06:00 επομένης 
Από Σάββατο 16:00 έως Δεοτέρα 06:00 
κα» Αργίες 

- Ο 

_ 14-72 _ 


































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΙΠΗΝΑΝΙΑΕΖ ΙΚΑΤΜζ®[ΡΥ@>Κ]Ι ΙΜΙΙΑΜΙΜΙ ΕΑΑ 


ΚΛΙΜΑΚΑ 1:10 

Ισοδύναμο ύψος κβμένου= 25 


Ρ ΕΘΝΙΚΟ ΤΥΠΟΓΡΑβείΟ 

I Ί ι τεχνικούς Αόνους στο σχεδιάγραμμα 
'-· ·,γι»/>- σμίκρυνσή <ατό ποσοστό ££ % 



ΔΕΝ ΕΠΙΤΡΕΠΕΤΑΙ 
Κ αθηιυερινέ ^Γ^ 
από 06:00 έως 21:00 


Σι 


Β 06:00 έως 16:00 


ΕΠΙΤΡΕΠΕΤΑΙ 

Καθημερινές 
από 21:0 Οι έως 
06:00 ετππο 


ΜΗ* 


από Σάββατο 16:00 
έως Δευτέρα 06:00 


και 



ες 


7Μ 


Τοποθετείται στην περιοχή αρχής της ΕΛΑ. παράλληλης ροής ια επαναλαμβάνεται μετά από σημεία διακοπής της. 



ΕΡ ΑΤΟΧ86ΜΕ Χ0μ*»Χ* ■*·»»-«* ΕΛΕ. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























































